Unustasin: tagasisideteooria seisukohalt tähendab selline ettekujutus seda, et tagasiside visuaalsesse korteksisse võib ehk olla tarvilik SELLE TEABE teadvustamiseks, mida need piirkonnad, kuhu tagasiside jõuab kodeerivad ning sellises kvaliteedis, mida nende piirkondade seisund ja olukord võimaldavad. Kui piirkond on kahjustatud, siis sõltub  tagaiside efekt kahjustuse määrast ja eripäradest. Lisaks on oluline, et kahjustatud esmasest nägemispiirkonnast edasi kõrgemale saadetud mõjud on samuti muutunud ja tagasiside ise ei saa tavalisel viisil toimida. Zeki töö ei välista otsustavalt ka tagasisidemehhanismi olulisust teadvustatava visuaalse teabe teadvusliku kvaliteedi tagamise mõttes, küll aga lisab tuge seisukohale, et visuaalse teadvuse mehhanismid on mitmekesisemad/keerulisemad kui lihtne mudel reetina-genikulaartuum-V1-jne-tagasiside-V1 seda ette  kujutab.